wickkiey/tamil-wikipedia-chunked huggingface dataset:
# வங்காள விரிகுடா பல்துறை தொழில்நுட்ப பொருளாதார கூட்டுறவிற்கான முன்னெடுப்பு

## திட்டங்கள்

- சாலை மற்றும் ரயில்போக்குவரத்து கிழக்கை இணைக்கும் திட்டங்கள்
- கடற்கரைக் கப்பல் போக்குவரத்து
- மின்சார வினியோக கட்டமைப்பு
- மண்டல அளவில் பேரிடர் கண்காணிப்பு மற்றும் எச்சரிக்கை ஏற்பாடு
# தோரத்தி வவுகான்

**தோரத்தி ஜான்சன் வவுகான்** *(Dorothy Johnson Vaughan)* (செப்டம்பர் 20, 1910 – நவம்பர் 10, 2008) ஓர் ஆப்பிரிக்க அமெரிக்கக் கணிதவியலாளரும் மாந்தக் கணிப்பாளரும் ஆவார். இவர் வர்ஜீனியாவில் உள்ள ஆம்ப்டனில் அமைந்த நாசாவின் இளாங்கிளே ஆராய்ச்சி மையத்தில் பணிபுரிந்தார். இவர் 1949 இல் மேற்குப் புலக் கணிப்பாளரின் பொறுப்புநிலை மேற்பார்வையாளர் ஆனார். இவர்தான் இம்மையத்தில் பணியாளருக்கான மேற்பார்வைப் பணியில் ஈடுபட்ட முதல் ஆப்பிரிக்க அமெரிக்கப் பெண்மணியாவார்.  
பின்னர் இவர் அப்பதவியில் அலுவல் முறையாகப் பணி உயர்வு பெற்று அமர்ந்தார். இவர் அங்கு 29 ஆண்டுகள் பணி செய்தபோது 1960 களில் போர்ட்டிராம் நிரலாக்க மொழியைதான் கற்றதோடு தன் பணியாளருக்கும் கற்பித்து எந்திரவகைக் கணினிகளை அறிமுகப்படுத்தினார். இவர் பின்னர் இளாங்கிளே ஆராய்ச்சி மையப் பகுப்பாய்வு, கணிப்புத் துறையின் நிரலாக்கப் பிரிவுக்குத் தலைமையும் ஏற்றார்.  
*மறைநிலை ஆளுமைகள்: அமெரிக்கக் கனவும் விண்வெளிப் போட்டியில் உதவிய கருப்பினப் பெண் கணிதவியலாளர்களும்* (2016), நாசாவில் 20 ஆம் நூற்றாண்டின் நடுப்பகுதியில் தாக்கம் விளைவித்த ஆப்பிரிக்க அமெரிக்கக் கருப்பினப் பெண் கணிதவியலாளர்களும் பொறியாளர்களும் பற்றிய வரலாறு, எனும் மார்கோட் இலீ செட்டெர்லி எழுதிய நூலில் விவரித்த ஆராய்ச்சியாளர்களில் தோரத்தி வவுகானும் ஒருவர் ஆவார்.
# பொட்டாசியம் லாக்டேட்டு

**பொட்டாசியம் லாக்டேட்டு** *(Potassium lactate)* என்பது KC<sub>3</sub>H<sub>5</sub>O<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். H3C-CHOH-COOK. என்ற அமைப்பு வாய்ப்பாட்டாலும் இதைக் குறிப்பிடுகிறார்கள். லாக்டிக் அமிலத்தினுடைய பொட்டாசியம் உப்பு பொட்டாசியம் லாக்டேட்டு எனப்படுகிறது. ஐரோப்பிய ஒன்றிய எண் ஐ326 என்று எண்னிட்டு இச்சேர்மம் அடையாளப்படுத்தப்படுகிறது. சர்க்கரை மூலங்களிலிருந்து கிடைக்கும் லாக்டிக் அமிலத்தை நடுநிலையாக்கம் செய்து பொட்டாசியம் லாக்டேட்டு தயாரிக்கப்படுகிறது .  
பொதுவாக பொட்டாசியம் லாக்டேட்டு இறைச்சி மற்றும் கோழியுடன் தொடர்புள்ள பொருட்களில் பயன்படுத்தப்படுகிறது, உணவு பாதுகாப்பை இது அதிகரிக்கிறது. சிதைவையும் நோய்க்கிருமி பாக்டீரியாக்களின் நடவடிக்கையையும் தடுக்கும் ஒரு நுண்ணுயிர் எதிர்ப்பியாகச் செயல்படுகிறது .
தீயணைக்கும் இயந்திரங்களில் தீத்தடுக்கும் ஊடகமாகவும் பொட்டாசியம் லாக்டேட்டு பயன்படுத்தப்படுகிறது .
# வெள்ளீய(II) 2-எத்தில்யெக்சேனோயேட்டு

**வெள்ளீய(II) 2-எத்தில்யெக்சேனோயேட்டு** *(Tin(II)ethylhexanoate)* என்பது C<sub>16</sub>H<sub>30</sub>O<sub>4</sub>Sn என்ற மூலக்கூற்று வாய்ப்பாடு கொண்ட கரிம வேதியியல் சேர்மமாகும். இதை வெள்ளீய(II) ஆக்டோயேட்டு அல்லது சிடானசு ஆக்டோயேட்டு (Sn(Oct)2) என்ற பெயர்களாலும் அழைப்பார்கள். வெள்ளீயம்(II) ஆக்சைடுடன் 2-எத்தில்யெக்சேனாயிக் அமிலத்தைச் சேர்த்து வினைபுரியச் செய்வதால் வெள்ளீய(II) 2-எத்தில்யெக்சேனோயேட்டு உருவாகிறது. அறை வெப்பநிலையில் நிறமற்ற நீர்மமாக இது காணப்படுகிறது. இதனுடன் மாசுக்கள் சேரும்போது வெள்ளீயம்(II) சேர்மம் வெள்ளீயம்(IV) மாறுவதால் நிறம் மாறுபட்டு மஞ்சள் நிறமாகக் காட்சியளிக்கிறது.  
பாலியசிட்டிக் அமிலம் போன்ற வேதிப்பொருட்களை தயாரிப்பது போன்ற சில சமயங்களில் இதை ஒரு பலபடியாக்கும் வினையூக்கியாகப் பயன்படுத்துகிறார்கள்.
# காத்தரைன் ஜான்சன்

**காத்தரைன் கோல்மன் காபுள் ஜான்சன்** (*Katherine Koleman Goble Johnson*, ஆகத்து 26, 1918 - பெப்ரவரி 24, 2020) ஓர் ஆப்பிரிக்க அமெரிக்க கணிதவியலாளரும் இயற்பியலாளரும் ஆவார். அமெரிக்க முதல் மனித விண்வெளிப் பறப்புக்கும் பின்னர் நிகழ்த்திய மனித விண்வெளிப் பரப்புகளுக்குமான வெற்றியை நாசாவின் பணியாளராக இவர் கணித்த வட்டணை இயக்கவியல் கணக்கீடுகளே ஈட்டித் தந்தன. இவர் தனது நாசவின் 35 அண்டு வாழ்க்கையில் சிக்கலான கைக்கணக்கீடுகளைச் செய்வதில் உயர்திறம் பெற்று, அதே கணக்கீடுகளைக் கணினிகளும் நிறைவேற்ற பேரளவுப் பங்களிப்பு செய்துள்ளார்.
# வில்லியம் நோர்டவுசு

**வில்லியம் நோர்டவுசு** (*William Dawbney Nordhaus*, பிறப்பு: மே 31, 1941) ஒரு அமெரிக்கப் பொருளியலாளர். இவர் யேல் பல்கலைகழகத்தின் பொருளாதாரத்தின் ஸ்டெர்லிங் பேராசிரியர் என்ற சிறப்புப் பதவியை பெற்றுள்ளார். .இவர் பொருளியல் மாதிரி மற்றும் காலநிலை மாற்றம் போன்ற கோட்பாடுகளின் பங்களிப்பிற்காக அறியப்படுகிறார். இவர் 2018 ஆம் ஆண்டின் பொருளாதாரத்திற்கான நோபல் பரிசை போல் ரோமர் உடன் இணைந்து பெற்றார். நீண்டகாலப் பொருளாதாரத்தின் விளைவுகளை காலநிலை மாற்றம் கொண்டு பகுப்பாய்வு செய்யும் வழிமுறைகளை ஒருங்கிணைத்தற்காக இவர்களுக்கு இந்த நோபல் பரிசு வழங்கப்பட்டது.
# மரூர்

**மரூர்**, ஆந்திரப் பிரதேசத்தின் ராயலசீமா பகுதியில் உள்ள அனந்தபூரில் உள்ள ராப்டாதூ மண்டலத்திலுள்ள கிராமம். இது தேசிய நெடுஞ்சாலை 44 க்கு அருகே அமைந்துள்ளது. மேலும் இது மரூர் டோல்பிளாசா என்றழைக்கப்படும் ஒரு பெரிய டோல்பிளாசாவை உள்ளடக்கியுள்ளது. வால்மிகி, ரெடி, குருபா, மற்றும் நாடியன்கள் உள்ளிட்ட பல்வேறு சிறுபான்மையினர் இந்த கிராமத்தில் வாழ்கின்றனர். இந்த கிராமத்திலும், கிராமத்தை சுற்றியும் பல கோவில்கள் உள்ளன. ஸ்ரீ சின்ன கதிராய சுவாமி கோயிலால்இக்கிராமம் புகழ் பெற்றுள்ளது.
# அச்சம்பட்டா

**அச்சம்பட்டா** இந்தியாவின் ஆந்திர மாநிலத்தில் உள்ள ரேச்சர்லா மண்டலம் பிரகாசம் மாவட்டத்தில் அமைந்துள்ளது.
# அச்சம்பட்டா

## நிலவியல்

இது ஓங்கோலிலிருந்து 135 கிலோமிட்டர் மற்றும் நந்தியாலிலிருந்து 80 கிலோமிட்டர் தொலைவில் அமைந்துள்ளது.இந்த கிராமம் 224 உயரத்தில் உள்ளது.
# அச்சம்பட்டா

## பொருளாதாரம்

இந்த கிராமம் அதன் வாழ்வாதாரத்திற்காக விவசாயம் சார்ந்திருக்கிறது. விவசாயத்திற்கான நீர் ஆழ்துணை கிணறு வழியாக வழங்கப்படுகிறது, அவை வறட்சி காரணமாக கணிசமான அளவில் குறைந்து வருகிறது. இந்த கிராமத்தில் 1 ஆவது வகுப்பு முதல் 5 ஆவது வகுப்பு தொடக்கப்பள்ளியும் ஸ்ரீ ராமருக்கு ஒரு சிறிய கோவிலும் உள்ளன.
# சோடியம் ஐதரசனாக்சலேட்டு

**சோடியம் ஐதரசனாக்சலேட்டு** *(Sodium hydrogenoxalate)* என்பது C<sub>2</sub>HNaO<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஐதரசனாக்சலேட்டின் சோடியம் உப்பு சோடியம் ஐதரசனாக்சலேட்டு எனப்படுகிறது. ஆக்சாலிக் அமிலத்திற்கும் இச்சேர்மத்திற்கும் உள்ள ஒரே வேறுபாடு என்னவென்றால் ஆக்சாலிக் அமிலத்தில் இடம்பெற்றிருக்கும் இரண்டு ஐதரசன் அணுக்கள் இச்சேர்மத்தில் இரண்டு சோடியம் அணுக்களால் இடப்பெயர்ச்சி செய்யப்பட்டிருக்கும். தோலில் பட நேர்ந்தாலும் தவறுதலாக உட்கொள்ளப்பட்டாலும் சோடியம் ஐதரசனாக்சலேட்டு ஒரு கொடிய நஞ்சாக செயல்படுகிறது.
# சோடியம் ஐதரசனாக்சலேட்டு

## நிலைப்புத்தன்மை

இச்சேர்மத்தில் ஆக்சாலிக் அமிலமும் சோடியம் ஆக்சலேட்டும் இருப்பதால் சூடுபடுத்தும்போது நேர்மின் அயனி இணையாக்கம் நிகழ்கிறது. பின்னர் சோடியம் ஆக்சலேட்டானது சோடியம் கார்பனேட்டு மற்றும் கார்பன் மோனாக்சைடாக சிதைவடைகிறது.  
:2NaHC<sub>2</sub>O<sub>4</sub> → Na<sub>2</sub>C<sub>2</sub>O<sub>4</sub> + H<sub>2</sub>C<sub>2</sub>O<sub>4</sub>  
:Na<sub>2</sub>C<sub>2</sub>O<sub>4</sub> → Na<sub>2</sub>CO<sub>3</sub> + CO
# அல்டிசைட்டு

**அல்டிசைட்டு** *(Altisite)* என்பது Na<sub>3</sub>K<sub>6</sub>Ti<sub>2</sub>Al<sub>2</sub>Si<sub>8</sub>O<sub>26</sub>Cl<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஓர் அரிய கனிமச் சேர்மமாகும். கார தைட்டானியம் அலுமினோசிலிக்கேட்டு குளோரைடு கனிமமாக இது வகைப்படுத்தப்படுகிறது. நிலத்தடியில் உருவாகும் காரத்தன்மை கொண்ட அக்னிப்பாறைகளிலிருந்து இது கிடைக்கிறது. அலுமினியம், தைட்டானியம், சிலிக்கன் என்ற தனிமங்கள் கனிமத்தில் சேர்ந்திருப்பதால் அலுமினியத்திலிருந்து ’அல்’, தைட்டானியத்திலிருந்து ’தை’, சிலிக்கனிலிருந்து ‘சி’ எழுத்துக்கள் எடுக்கப்பட்டு ஆங்கிலத்தில் அல்டிசைட்டு என்ற பெயர் இதற்கு சூட்டப்பட்டுள்ளது .  
C2/m என்ற இடக்குழுவுடன் ஒற்றைச்சரிவச்சு படிக அமைப்பில் அல்டிசைட்டு படிகமாகிறது.  
பன்னாட்டு கனிமவியல் சங்கம் அல்டிசைட்டு கனிமத்தை Ati என்ற குறியீட்டால் அடையாளப்படுத்துகிறது.
# முப்பருமானப் புறவொலி வரைவியல்

**முப்பருமான புறவொலி வரைவியல்** *(3D ultrasound)* என்பது மருத்துவப் புறவொலி நுட்பம் ஆகும். இம்முறை கருக்குழவி, இதயம், மலக்குடல் குறுக்குநிலை, குருதிக்குழல் ஆய்வுகளுக்குப் பயன்படுகிறது. இது பருமனைக் கணக்கிடும் புறவொலித் தகவல்கள் எடுக்கும் முறைக்கு வழங்குகிறது. நேரத்தைப் பொறுத்து தொடர்ந்து பருமன்சார் தகவல்களை எடுக்கும் முறைக்கு வெளிசார்ந்த மூன்று பருமானங்களோடு நான்காவது பருமானமாகக் காலத்தையும் கொள்வதால் நாற்பருமானப் புறவொலி வரைவியல் எனப் பெயரிடப்படுகிறது.
# ரிலையன்ஸ் விளையாட்டரங்கம்

**ரிலையன்ஸ் விளையாட்டரங்கம்** (Reliance Stadium) என்பது குஜராத், வடோதராவில் உள்ள பன்னாட்டுத் துடுப்பாட்ட அரங்கம் ஆகும். இது பெட்ரோலிய வேதிகள் நிறுவன விளையாட்டு அரங்கம் எனவும் அழைக்கப்படுகிறது.
# ரிலையன்ஸ் விளையாட்டரங்கம்

## ஒருநாள் போட்டிகள்

| 7 இலக்குகளால் வெற்றி | 1994 |
| --- | --- |
| 119 ஓட்டங்களில் வெற்றி | 1996 |
| 13 ஓட்டங்களில் வெற்றி | 1998 |
| 4 இலக்குகளால் வெற்றி | 2000 |
| 5 இலக்குகளால் வெற்றி | 2002 |
| 5 இலக்குகளால் வெற்றி | 2005 |
| 160 ஓட்டங்களில் வெற்றி | 2007 |
| 9 இலக்குகளால் வெற்றி | 2007 |
| 4 ஓட்டங்களில் வெற்றி | 2009 |
| 9 இலக்குகளால் வெற்றி | 2010 |
# எம். ஜி. ஆர். நகரில் (திரைப்படம்)

**எம். ஜி. ஆர். நகரில்** (MGR Nagaril) என்பது செப்டம்பர் 12, 1991 அன்று வெளியான ஓர் இந்தியத் தமிழ்த் திரைப்படம் ஆகும். இத்திரைப்படத்தில் ஆனந்த் பாபு, சுகன்யா, விவேக், சார்லி, பாண்டியன், முக்கியக் கதாப்பாத்திரத்தில் நடித்துள்ளனர். இத்திரைப்படத்தை அல்பி அசரப் இயக்கி, சித்திக் இலால் மற்றும் கோகுல கிருஷ்ணா (வசனம்) ஆகியோர் எழுதி, ஆர். பி. சௌத்ரியால் தயாரிக்கப்பட்டது. எஸ். பாலகிருஷ்ணன் இசையமைப்பு, ஜோசப் மற்றும் வி. சேகரின் ஒளிப்பதிவு ஆகியவற்றை உள்ளடக்கி, இத்திரைப்படம் செப்டம்பர் 12, 1991 அன்று வெளியானது.
# எம். ஜி. ஆர். நகரில் (திரைப்படம்)

## வரலாறு

இத்திரைப்படமானது 1990 ஆம் ஆண்டில் வெளியான மலையாள மொழித் திரைப்படமான *இன் ஹரிஹர் நகர்* படத்தின் மறு தயாரிப்புப் படமாகும்.
# எம். ஜி. ஆர். நகரில் (திரைப்படம்)

## நடிகர்கள்

- ஆனந்த் பாபு - மகாதேவன்
- சுகன்யா - சோபனா
- விவேக் - கோபால்
- சார்லி - ஆனந்த்
- பாண்டியன் - சிவா
- நெப்போலியன் - ஜான் பீட்டர்
- சுமித்ரா - சிவாவின் அம்மா
- எஸ். எஸ். சந்திரன்
# அரீன் பதிலீட்டு வகைகள்

**அரீன் பதிலீட்டு வகைகள்** *(Arene substitution patterns)* என்பவை வேதியியல் ஐயுபிஏசி பெயரிடும் முறை கரிமவேதியியலின் ஒரு பகுதியாகும். அரோமாட்டிக் ஐதரோகார்பனில் ஐதரசனைத் தவிர்த்த பிற பதிலிகள் ஒவ்வொன்றின் இருப்பிடத்தையும் மிகச்சரியாக குறிப்பிட்டுக் காட்ட இவை பயனாகின்றன.
# அரீன் பதிலீட்டு வகைகள்

## ஆர்த்தோ, மெட்டா, பாராநிலைகள்

- ஆர்த்தோ- பதிலீட்டு நிலை: இந்நிலையில் பதிலிகள் ஒன்றையடுத்து மற்றொன்றாகப் பதிலீடு செய்யப்பட்டு அவை 1,2 என எண்ணிடப்பட்டிருக்கும். படத்தில் இவை R மற்றும் ஆர்த்தோ எனக் குறியிடப்பட்டுள்ளன.
- மெட்டா-பதிலீட்டு நிலை: இந்நிலையில் பதிலிகள் ஒன்றுவிட்டு ஒன்றாக 1,3 என்று எண்ணிடப்பட்டு இடம் பெற்றிருக்கும். படத்தில் அவை R மற்றும் மெட்டா எனக் குறியிடப்பட்டுள்ளன.
- பாரா- பதிலீட்டு நிலை: இந்நிலையில் பதிலிகள் எதிரெதிர் முனைகளில் பதிலீடுசெய்யப்பட்டு அவை 1,4 என எண்ணிடப்பட்டிருக்கும். படத்தில் இவை R மற்றும் பாரா எனக் குறியிடப்பட்டுள்ளன.  
இம் மூன்று வகையான பதிலீட்டு நிலைகளிலும் தொலுயிடின்கள் செயல்படுகின்றன.
# அரீன் பதிலீட்டு வகைகள்

## ஆர்த்தோ, மெட்டா, பாராநிலைகள்

### தொகுப்பு

அமினோ, ஐதராக்சில், ஆல்கைல், பீனைல் போன்ற எலக்ட்ரான் வழங்கும் குழுக்கள் ஆர்த்தோ மற்றும் பாராநிலை இயக்கிகளாகச் செயல்படுகின்றன. நைட்ரோ, நைட்ரைல், கீட்டோன் போன்ற எலக்ட்ரான் வழங்கும் குழுக்கள் மெட்டாநிலை இயக்கிகளாகச் செயல்படுகின்றன.
# அரீன் பதிலீட்டு வகைகள்

## ஆர்த்தோ, மெட்டா, பாராநிலைகள்

### பண்புகள்

சேர்மங்களுக்கு ஏற்றவகையில் இவ்வினங்கள் மாறுபாடுகளைக் கொண்டிருந்தாலும் எளிய இருபதிலீட்டு அரீன் சேர்மங்களில் இவை ஒன்றுபட்டே காணப்படுகின்றன. மூன்று மாற்றியன்களும் ஒரே கொதிநிலைகளைக் கொண்டுள்ளன. எனினும் பாரா நிலை மாற்றியம் வழக்கமாக அதிக உருகுநிலையைப் பெற்றுள்ளது. மேலும் மூன்று வகையான மாற்றியன்களில் இதுவே கொடுக்கப்பட்ட கரைப்பானில் குறைந்த கரைதிறன் கொண்டதாகவும் உள்ளது.
# அரீன் பதிலீட்டு வகைகள்

## ஆர்த்தோ, மெட்டா, பாராநிலைகள்

### ஆர்த்தோ பாரா மாற்றியன்களைப் பிரித்தல்

ஆர்த்தோ மற்றும் பாராநிலை இயக்கிகள் எலக்ட்ரான் வழங்கும் குழுக்களாக இருப்பதால் பொதுவாக செயற்கை வேதியியலில் இவ்விரண்டு மாற்றியன்களையும் தனித்தனியாகப் பிரிப்பது சிரமமான செயலாகும். இதற்காக பலபிரித்தல் முறைகள் பின்பற்றப்படுகின்றன.  
- நிரல் வண்ணப்படிவுப் பிரிகைமுறை: பொதுவாக ஆர்த்தோ, பாரா மாற்றியங்கள் பெரும்பாலும் இந்த வகை பிரிகைமுறையில் பிரிக்கப்படுகின்றன. பொதுவாச்க பாரா நிலை மாற்றியத்தைக் காட்டிலும் ஆர்த்தோ நிலை மாற்றியம் அதிக முனைவுத்தன்மை கொண்டதாக உள்ளது.
- பின்னப் படிகமாக்கல் முறை: தூய்மையான பாரா மாற்றிய விளைபொருளைப் பிரித்தெடுக்க இம்முறை பயன்படுத்தப்படுகிறது. ஆர்த்தோ நிலை மாற்றியனைக் காட்டிலும் பாரா நிலை மாற்றியன் குறைவான கரைதிறன் கொண்டது என்ற பண்பின் அடிப்படையில் இப்பிரிகை முறை செயல்படுகிறது. இதன்படி பாரா மாற்றியன் முதலில் படிகமாகிறது. ஆர்த்தோ மாற்றியனும் இணைப்படிகமாகும் வாய்ப்பு இருப்பதால் கவனத்துடன் இச்செயலை மேற்கொள்ள வேண்டும்.
- பல நைட்ரோ சேர்மங்களின் ஆர்த்தோ மற்றும் பாரா மாற்றியன்கள் வெவ்வேறு கொதிநிலைகளைக் கொண்டுள்ளன. இவை பெரும்பாலும் வடிகட்டல் முறையில் பிரித்தெடுக்கப்படுகின்றன. இவ்வாறு பிரிக்கப்பட்ட மாற்றியன்களை ஈரசோனியம் உப்புகளாக மாற்ற முடியும். மேலும் இவற்றைக் கொண்டு பிற ஆர்த்தோ, பாரா மாற்றியன்களைத் தயாரிக்கிறார்கள்
.
# அரீன் பதிலீட்டு வகைகள்

## இப்சோ, மீசோ, பெரி பதிலீடுகள்

- இப்சோ பதிலீடு: மின்னணுகவர் அரோமாட்டிக் பதிலீட்டு வினையில் ஓர் இடைநிலைச் சேர்மத்தில் இரண்டு பதிலிகள் ஒரு வளையத்தின் அதே நிலையைப் பகிர்ந்து கொள்வதை இப்சோ பதிலீடு விவரிக்கிறது. டிரைமெத்தில்சிலில், மூவிணைய பியூட்டைல், ஐசோபுரோப்பைல் போன்ற குழுக்களால் நிலையான நேர்மின்கார்பன் அயனியாக உருவாக முடியும். எனவே இவற்றை இப்சோ பதிலீட்டுக் குழுக்கள் என்கிரார்கள்.
- மீசோ-பதிலீடு: பென்சைலிக் இடத்தை ஆக்ரமிக்கும் பதிலிகலை இப்பதிலிடு விவரிக்கிறது. காலிக்சு அரீன்கள், அக்ரிடின்கள் போன்றவற்றில் இப்பதிலீடு அறியப்பட்டது.
- பெரி-பதிலீடு: 1, 8 நிலைகளில் பதிலீடு செய்யப்பட்ட நாப்தலீன்களில் இப்பதிலீடு தோன்றுகிறது.
# அரீன் பதிலீட்டு வகைகள்

## சினி மற்றும் டெலி பதிலீடு

சினி நிலையில் உட்புகும் குழுவானது வெளியேறும் குழு ஆக்ரமித்திருந்த நிலைக்கு அடுத்ததாக உள்ள நிலையை ஆக்ரமிக்கிறது. உதாரணமாக அரைன் வேதியியலில் சினி-பதிலீடு அறியப்படுகிறது
- **டெலி பதிலீடு** வளையத்திற்கு வெளியே ஒன்றுக்கு மேற்பட்ட அணுக்கள் புதிய நிலைக்கு தேவை இருக்கும்போது இப்பதிலீடு ஏற்படுகிறது .
# அரீன் பதிலீட்டு வகைகள்

## தோற்றம்

ஆர்த்தோ, மெட்டா மற்றும் பாரா போன்ற முன்னொட்டுகள் முறையே சரி, பின்வரும், அருகில் என்ற பொருள்களைக் கொண்ட கிரேக்கச் சொற்களின் வழிப்பெறுதிகளாகும். தற்போதைய பொருளுடன் இவற்றின் உறவு அநேகமாய் தெளிவாக இல்லை. வரலாற்றில் ஆர்த்தோ என்ற சொல் அசலான மூலப்பொருளைக் குறிக்கவே நியமிக்கப்பட்டது. மாற்றியனைக் குறிக்க மெட்டா என்ற சொல் பயன்படுத்தப்பட்டது. உதாரணமாக, மரபுப் பெயர்களான ஆர்த்தோபாசுப்பாரிக் அமிலம் மற்றும் டிரைமெட்டாபாசுப்பாரிக் அமிலம் இரண்டுமே அரோமாட்டிகளுடன் எந்த தொடர்பும் கொண்டிருக்கவில்லை. இதேபோல பாரா என்ற முன்னொட்டு நெருங்கிய தொடர்பு கொண்ட சேர்மங்களைக் குறிக்கவே ஒதுக்கப்பட்டது. இதன்படி 1830 களில் பெரிசிலியசு அசுபார்டிக் அமிலத்தின் சமதிருப்ப வடிவத்தை பாரா அசுபார்டிக் அமிலம் என்று அழைத்தார். ஆர்த்தோ, மெட்டா, பாரா என்ற முன்னொட்டுகள் இரட்டைப் பதிலீடு செய்யப்பட்ட அரோமாட்டிக் வளையங்களின் மாற்றியன்களை வேறுபடுத்திக் காட்ட 1867 ஆம் ஆண்டில் வில்லெம் கார்னெர் காலத்தில் தொடங்கியது. மேலும், இவர் 1,4 மாற்றியனை குறிக்க ஆர்த்தோ முன்னொட்டையும் ,1,2 மாற்றியனை குறிக்க மெட்டா முன்னொட்டையும் பயன்படுத்தினார். 1869 ஆம் ஆண்டில் செருமானிய வேதியியலாளர் கார்ல் கிராப் ஆர்த்தோ, மெட்டா மற்றும் பாரா போன்ற முன்னொட்டுகளை இரட்டைப் பதிலீட்டு அரோமாட்டிக் வளையங்களில் (நால்தலீன்) பதிலிகளின் சில குறிப்பிட்ட இடங்களைக் குறிக்கப் பயன்படுத்தினார். 1870 ஆம் ஆண்டில் விக்டர் மேயர் முதன்முதலாக கிராப்பின் பெயரிடும் முறையை பென்சீனுக்கு பயன்படுத்தினார். வேதியியல் சமூகம் 1879 இல் தற்போதைய பெயரிடும் முறையை அறிமுகப்படுத்தியது.
# அரீன் பதிலீட்டு வகைகள்

## உதாரணங்கள்

கிரசால் (C<sub>6</sub>H<sub>4</sub>(OH)(CH<sub>3</sub>) சேர்மத்தின் மாற்றியன்களுக்கு இப்பெயரிடும் முறையில் அளிக்கப்பட்ட பெயர்கள்:  
டையைதராக்சிபென்சீனுக்கு (C<sub>6</sub>H<sub>4</sub>(OH)<sub>2</sub>) மூன்று அரீன் பதிலீடு மாற்றியன்கள் உள்ளன. கேட்டகால் ஆர்த்தோ மாற்றியன் என்றும் இரிசோர்சினால் மெட்டா மாற்றியன் என்றும் ஐதரோகுயினோன் பாரா மாற்றியன் என்றும் பெயரிடப்படுகின்றன.  
பென்சீன்டைகார்பாக்சிலிக் அமிலத்திற்கு (C<sub>6</sub>H<sub>4</sub>(COOH)<sub>2</sub>) மூன்று அரீன் பதிலீடு மாற்றியன்கள் உள்ளன. தாலிக் அமிலம் ஆர்த்தோ மாற்றியன் என்றும் ஐசோப்தாலிக் அமிலம் மெட்டா மாற்றியன் என்றும் டெரிப்தாலிக் அமிலம் பாரா மாற்றியன் என்றும் பெயரிடப்படுகின்றன.  
பிரிடின் போன்ற ஆறு உறுப்பு பல்லின வளைய அரோமாட்டிக் வளையங்களிலும் இச்சொற்கள் பயன்படுத்தப்படுகின்றன. இங்கு நைட்ரசன் அணுவும் பதிலீடுகளில் ஒன்றாகவே கருதப்படுகிறது. உதாரணமாக நிக்கோட்டினமைடும் நையாசினும் பிரிடின் வளையத்தில் மெட்டா மாற்றியன் என்றும் பிரலிடாக்சைமின் நேர்மின் அயனி ஆர்த்தோ மாற்றியன் என்றும் பெயரிடப்படுகின்றன.
# திண்ம அமிலம்

**திண்ம அமிலங்கள்** (*Solid acids*) வேதிவினை ஊடகத்தில் கரையாத அமிலங்கள் ஆகும். அவை பெரும்பாலும் பலபடித்தான வினையூக்கிகளில் பயன்படுத்தப்படுகின்றன.
# திண்ம அமிலம்

## உதாரணங்கள்

பெரும்பாலான திட அமிலங்கள் பொதுவாக கரிம அமிலங்களாகும், இதில் ஆக்சாலிக் அமிலம், டார்டாரிக் அமிலம், சிட்ரிக் அமிலம், மாலிக் அமிலம், முதலியனவும் சிலிகோ-அலுமினேட்டுகள் (செயோலைற்றுகள், அலுமினா, சிலிகோ-அலுமினோ-பாசுபேட்டு) உள்ளிட்ட லூயிசு அமிலங்களாக செயல்படுகின்ற ஆக்சைடுகள் மற்றும் சல்பேட்டட் சிர்கோனியா ஆகியவையும் உள்ளடங்கும். டைட்டானியா, சிர்கோனியா மற்றும் நியோபியா உள்ளிட்ட பல மாற்ற உலோக ஆக்சைடுகள் அமிலத்தன்மை கொண்டவை.
# திண்ம அமிலம்

## பயன்பாடுகள்

திட அமிலங்கள் பல தொழில்துறை வேதியியல் செயல்முறைகளில் வேதி வினையூக்கத்தில் பயன்படுத்தப்படுகின்றன, பெட்ரோலியம் சுத்திகரிப்பதில் பெரிய அளவிலான வினையூக்கிகள் முன்னிலையிலான சிதைவு வினைகள் முதல் பல்வேறு நுண்ணிய வேதிப்பொருள்களின் தொகுப்பு முறை தயாரிப்பு வரை இவை பயன்படுகின்றன.  
ஒரு பெரிய அளவிலான பயன்பாடு அல்கைலேற்றம் ஆகும், எ.கா. பென்சீன் மற்றும் எத்திலீன் ஆகியவற்றின் கலவை எத்தில்பென்சீனைக் கொடுக்கிறது. மற்றொரு பயன்பாடு சைக்ளோயெக்சனோன் ஆக்சைமை கேப்ரோலாக்டமாக மறுசீரமைப்பதாகும். பல ஆல்கைல் அமீன்கள் திண்ம அமிலங்களால் வினையூக்கப்பட்டு, ஆல்கஹாலின் அமீனேற்றம் மூலம் தயாரிக்கப்படுகின்றன.  
திண்ம அமிலங்களை எரிபொருள் கலங்களில் மின்பகுபொருளாகப் பயன்படுத்தலாம்.
# 1911 இற்கு முந்தைய சீனாவின் இராணுவ வரலாறு

சீனாவைக் கைப்பற்றும்போது மங்கோலியர்கள் வெடிமருந்து ஆயுதமான இடிவிபத்து குண்டுகளை எவ்வாறு உருவாக்குவது என்பதைக் கற்றுக் கொண்டனர். ஆயிரக்கணக்கான சீன காலாட்படை மற்றும் கப்பற்படையினரை மங்கோலிய இராணுவத்தில் சேர்த்துக் கொண்டனர். மங்கோலியர்கள் பயன்படுத்த ஆரம்பித்த மற்றொரு ஆயுதம் சரசன்கள் பயன்படுத்திய நிகர் நிலையழுத்த எறிகணை ஏவிகள் (trebuchets) ஆகும். இதை இசுலாமியப் பொறியாளர்கள் உருவாக்கினர். இந்த ஆயுதங்கள் சியாங்க்யாங் முற்றுகையில் முக்கியப் பங்காற்றின. சியாங்க்யாங் வெற்றி மங்கோலியர்களின் சாங் வம்ச வெற்றியின் ஆரம்பமாக அமைந்தது.
# வலிமிகு மகப்பேறு

**வலிமிகு மகப்பேறு** அல்லது **வலிமிகு பேறு** அல்லது **பிரசவ அடைப்பு** (Obstructed labour) என்பது குழந்தை பிறப்பு நடைபெறும் சூழலில், கருப்பை ஒழுங்காகச் சுருங்கி விரிந்தும்கூட, இயல்நிலையில் இடுப்பு வளையத்தின் ஊடாக, குழந்தை வெளியேற முடியாதபடிக்கு ஒருவகை அடைப்பு நிலை காணப்படுவதனால், மிகவும் வலிமிகுந்த மகப்பேறாக இருக்கும் நிலையைக் குறிக்கும். இந்நிலையில், பிறக்கும் குழந்தைக்குத் தேவையான ஆக்சிசன் கிடைக்காமல் போவதனால், குழந்தை இறப்பும் ஏற்படும் சாத்தியம் உண்டு. 2015 ஆம் ஆண்டில் 6.5 மில்லியன் அளவில் இவ்வகையான பிறப்புச் சிக்கல் ஏற்பட்டுள்ளது. அத்துடன் செத்துப் பிறப்பு நிகழ்விற்கும் இதுவே மிக முக்கியமான காரணியாக இருக்கின்றது. இவ்வகையான இறப்புகள் அநேகமானவை வளர்ந்துவரும் நாடுகளிலேயே காணப்படுகின்றது.
# வலிமிகு மகப்பேறு

## சிகிச்சை

அறுவைச் சிகிச்சை மூலம் அல்லது வெற்றிடம் ஒன்றை உருவாக்குவதன் மூலம் குழந்தையை வெளியே எடுத்தல் பொதுவாக மேற்கொள்ளப்படும் சிகிச்சை முறைகளாகும். வெற்றிடம் உருவாக்கி வெளியேற்றும் முறையில் சிலவேளை இடுப்பு வளையத்தை சிறிது திறக்கும் அறுவையும் மேற்கொள்ளப்படலாம். இவை தவிர தாயை நீரிழப்பு ஏற்படாத நிலையில் பாதுகாத்தல், சவ்வுகளில் கிழிவுகள் ஏற்பட்டு 18 மணித்தியாலங்களுக்கு மேலாகச் சிக்கல் தொடருமாயின், நுண்ணுயிர் எதிர்ப்பிகள் கொடுத்து நோய்த் தொற்று ஏற்படாதவாறு பாதுகாத்தல் போன்றனவும் மேற்கொள்ளப்படும்.
# வலிமிகு மகப்பேறு

## ஏனைய விலங்குகள்

மனிதன் தவிர்ந்த வேறு விலங்குகளிலும் இவ்வகையான வலிமிகு மகப்பேறு அல்லது பிரசவ அடைப்பு ஏற்படலாம்.
# வலிமிகு மகப்பேறு

## மேலதிக வாசிப்பு

-
# யுரேகா வைரம்

**யுரேகா வைரம்** (**Eureka Diamond**) என்பது தென்னாப்பிரிக்காவில் கண்டுபிடிக்கப்பட்ட முதல் வைரம் ஆகும்.இது முதலில் 21.25 காரட் (4.250 கிராம்) எடை தொண்டதாக இருந்தது. பின்னர்இது 10.73 காரட் (2.146 கிராம்)எடையில் வெட்டப்பட்டு பட்டைத்தீட்டப்பட்டது. தற்போதுஇதுதென்னாப்பிரிக்காவின், கிம்பெர்லி நகரத்தில்உள்ள மைன் அருங்காட்சியகத்தில் காட்சிக்கு வைக்கப்பட்டுள்ளது. தென் ஆப்பிரிக்காவில்இந்த வைரம் கண்டுபிடிக்கப்பட்ட பிறகுதான்அங்கு வைரஅகழ்வுகள்பெருகி தேசத்தின் தலையெழுத்து, பொருளாதாரம், மக்களின் வாழ்க்கை எல்லாமே மாறியது.
# யுரேகா வைரம்

## கண்டுபிடிப்பும் அடையாளம்காணுதலும்

பதினைந்து வயது எராமஸ் ஜேக்கப்ஸ் என்ற சிறுவன் 1867 ஆம் ஆண்டுஹப்டவுனுக்கு அருகேவைரம்என்றுதெரியாமலேயேஆரஞ்சு ஆற்றங்கரையில் யுரேகா வைரத்தைக் கண்டுபிடித்தான்.விரைவில் அதை அவனின்பக்கத்துவீட்டில்இருந்த ஸ்கால்க் வான் நைகெர்க்என்பவர்வாங்கிக்கொண்டார்.அவர்அக்கல்லைஆராய்வதற்காக ஜான் ஓ’ரெய்லி என்ற வியாபாரியிடம் கொடுத்தார்.அவர்இதுஒருவைரக்கல்லாகஇருக்கக்கூடும்என்று தான் நம்புவதாக கூறி, கிரஹாம்ஸ்டன் நகரத்தில் வசிக்கும் வில்லியம் அதெர்ஸ்டோன் என்ற ஆய்வாளருக்கு சாதாரணஅஞ்சலில் அனுப்பி வைத்தார். இக்கல்லை ஆராய்ந்த அதெர்ஸ்டோன்இது21.25 கேரட் (4.25 கிராம்)எடையுள்ளவைரம்எனஉறுதிபடுத்தினார்  (சிலதரவுகள்இது 24 காரட் (4.8 கிராம்) எடைகொண்டதாககூறுகின்றன).
# யுரேகா வைரம்

## முதல் விற்பனையும், தற்போதைய நிலையும்

1867இல்நடந்த பாரிசு பன்னாட்டுக் கண்காட்சியில் யுரேகா வைரம் காட்சிக்கு வைக்கப்பட்டது. இல்லை, யுரேகா வைரத்தின் மாதிரிதான்அங்கே வைக்கப்பட்டது என்றும், உண்மையான வைரம், விக்டோரியா ராணி பரிசோதிப்பதற்காக பிரிட்டனின்வின்ட்சர் கோட்டைக்கு அனுப்பி வைக்கப்பட்டது என்று சிலதரவுகள் கூறுகின்றன. தென்னாப்பிரிக்கவுக்குத்திரும்பியயுரேகா வைரத்தைஅப்போதுகேப்காலனியின்ஆளுநராகஇருந்தசர் பிலிப் வொட்ஹவுஸ்£500 க்கு வாங்கினார். சர் பிலிப் அதை ஐக்கிய இராச்சியத்துக்குக் கொண்டு சென்றார். அங்கு 100 ஆண்டுகளாக அது இருந்தது,அந்தநேரத்தில் யுரேகா வைரம் அழகான வடிவில் வெட்டப்பட்டது.ஒருகையணியில்பொருத்தப்பட்டிருந்தநிலையில்யுரேகாவைரமானது, 1947ஏப்ரல் 16அன்றுலண்டனில்கிருஷ்டிஏலநிறுவனத்தால் ஓர் ஏலத்தில் £ 5,700 க்கு விற்கப்பட்டது. யுரேகா கண்டெடுக்கப்பட்ட நூறாவது ஆண்டான 1967ஆண்டில் டி பியர்ஸ் நிறுவனம் அதனை வாங்கி, தென்னாப்பிரிக்க மக்களுக்கு நன்கொடையாக அளித்தது.தற்போது கிம்பெர்லி நகர அருங்காட்சியத்தில் யுரேகா வைரம் காட்சிக்கு வைக்கப்பட்டுள்ளது.
# தென் ஆப்பிரிக்காவின் நட்சத்திரம் (வைரம்)

**தென் ஆப்பிரிக்காவின் நட்சத்திரம்** (**Star of South Africa**)இது **டட்லிவைரம்** என்றும் அழைக்கப்பட்ட ஒரு வைரம் ஆகும். இது 1869 ஆம் ஆண்டில் ஆரஞ்சு ஆற்றின் கரையில் ஒருஆடுமேய்ப்பனான கிரிகோஎன்றசிறுவனுக்கு கிடைத்தது. இது 47.69 காரட் (9.538 கிராம்)எடையுடையஒரு வெள்ளை வைரம்ஆகும்.வெட்டப்படுவதற்குமுன்இருந்த வைரக் கல்லானது 83.5 காரட் (16.70 கிராம்) எடையுடன் இருந்தது. இந்த பெரியவைரக் கல் கண்டுபிடிப்பானதுமேலும்பலரைஅப்பகுதியில் வைர வேட்டையில் ஈடுபடத்தூண்டியது.  
கல்லை வைத்திருந்த மேய்ப்பனுக்கு 500 ஆடுகள், 10 எருதுகள், ஒரு குதிரை ஆகியவற்றைக்கொடுத்து ஸ்கால்க் வான் நைகெர்க் என்பவர்வாங்கினார்.இவர் இதற்குமுன் தன்பக்கத்துவீட்டில்வசித்த பதினைந்துவயதுசிறுவனிடம்இருந்து 21.25 கேரட் (4.25 கிராம்) எடையுள்ள வைரத்தை (யுரேகா வைரம்)வாங்கிநல்லவிலைக்குவிற்றார்.  
இக்கல்லை ஸ்கால்க் வான் நைகெர்க் £11,200 க்கு லிப்சன்ஃபீல்ட் சகோதரர்களிடம் விற்றார்.லிப்சன்ஃபீல்ட் சகோதரர்கள்இதைஇங்கிலாந்துக்குஎடுத்துச்சென்றனர்.அங்குஇக்கல்இருமுறைகைமாறியது.இறுதியாக டூட்லியின் கவுண்டெஸ் ஆஃப் டியூட்லியால் 25,000 பவுண்டுகளுக்கு வாங்கப்பட்டது. வில்லியம் வார்ட்டால் வாங்கப்பட்ட இந்த வைரமானது 95சிறுசிறுவைரங்களாகமாற்றப்பட்டு தலை ஆபரணத்தில் பதிக்கப்பட்டது.
# சிங்கமுத்து

**சிங்கமுத்து** (Singamuthu, பிறப்பு: 08 திசம்பர், 1958) என்பவர் ஓர் இந்திய தமிழ்த் திரைப்பட நடிகர் ஆவார். இவர் தமிழ்த் திரைப்படங்களில் அதிகளவில் நகைச்சுவை வேடங்களிலே நடித்து வருகிறார். இவர் சூர்ய வம்சம் (1997), நீ வருவாய் என (1999) , ராஜா ராணி போன்ற முதன்மை திரைப்படங்களில் நடித்துள்ளார்.
# சிங்கமுத்து

## வாழ்க்கை வரலாறு

இவர் திசம்பர் 08, 1958 ஆம் ஆண்டு மதுரை மாவட்டத்தில் உள்ள திருமங்கலத்தில் பிறந்தார். இவர் 1987 ஆம் ஆண்டு வெளியான *நேரம் நல்லா இருக்கு* என்னும் திரைப்படத்தில் நகைச்சுவை வேடங்களில் நடித்து திரைப்படத்துறைக்கு அறிமுகமானார். இவருக்கு வாசன் கார்த்திக் என்னும் மகன் உள்ளார். இவர் 2007 ஆம் ஆண்டு வெளியான *மா மதுரை* என்னும் திரைப்படத்தில் நடித்துள்ளார்.
# சிங்கமுத்து

## நில மோசடி வழக்கு

இவரும் நகைச்சுவை நடிகரான வடிவேலும் பெரும்பாலான திரைப்படங்களில் ஒன்றாக நகைச்சுவை வேடங்களில் நடித்துள்ளனர். அதன் பின்பு இருவரும் நண்பர்களாகவே திரைப்படத்துறையில் வலம் வந்தனர். இந்நிலையில் நடிகர் வடிவேலு நீதிமன்றத்தில் வழக்கு ஒன்று தாக்கல் செய்து இருந்தார். அதில், சென்னையை அடுத்துள்ள படப்பையில் தனக்கு சொந்தமான 3.52 ஏக்கர் நிலத்தை நல்ல விலைக்கு விற்றுத் தருவதாக கூறி, பவர் ஆஃப் அட்டார்னி வாங்கிக் கொண்டு, சிங்கமுத்து அதனை வேறு ஒருவருக்கு ரூ.1.93 கோடிக்கு விற்றுவிட்டு தன்னை ஏமாற்றிவிட்டதாக வடிவேலு குற்றம்சாட்டியிருந்தார். மேலும், இன்னொரு இடத்தை போலி ஆவணங்களை காட்டி தன்னிடம் ரூ.12 லட்சத்துக்கு விற்றதாகவும் குறிப்பிட்டிருந்தார்.
# சிங்கமுத்து

## கைது

அதன் பிறகு நடிகர் வடிவேலுவின் மேலாளர் சிங்கமுத்து மீது காவல் நிலையத்தில் கொலை மிரட்டல் புகார் ஒன்றைக் கொடுத்தார். அதன் பெயரில் நடிகர் சிங்கமுத்து மே 16, 2010 அன்று திடீரென கைது செய்யப்பட்டு 13 நாள் சிறைக் காவலில் புழல் சிறையில் அடைக்கப்பட்டார்.
# சிங்கமுத்து

## வழக்கில் சமரசம்

இந்த வழக்கின் விசாரணையானது சூலை 26, 2018 அன்று நீதிமன்றத்தில் விசாரணைக்கு வந்தது. அதில் ஆஜரான வடிவேலு நிலப் பிரச்சினையில் தாங்களே பேசி சமரசம் செய்து கொண்டதாகவும், இருதரப்பும் வழக்கை வாபஸ் பெறுவதாகவும் தெரிவித்தனர். இதனால் வழக்கை முடித்து வைத்து நீதிமன்றம் உத்தரவிட்டது.
# கார்பாக்சிபென்சைல்

**கார்பாக்சிபென்சைல்** *(Carboxybenzyl)* என்பது ஒரு கார்பமேட்டு வகைச் சேர்மமாகும். லியோனிதாசு செர்வாசு இதைக் கண்டுபிடித்தார் . கரிமத் தொகுப்பு வினைகளில் அமீன் பாதுகாப்புக் குழுவாக கார்பாக்சிபென்சைல் பயன்படுத்தப்படுகிறது. பொதுவாக பெப்டைடு தொகுப்பு வினையில் இது பயன்படுத்தப்படுகிறது . வலிமையற்ற காரத்தின் முன்னிலையில் பென்சைல் குளோரோபார்மேட்டுடன் அமீன் செயல்கூறு வினைபுரிவதால் கார்பாக்சிபென்சைல் பாதுகாப்புக்குழு அறிமுகப்படுத்தப்படுகிறது.  
:  
ஐசோசயனேட்டுடன் பென்சைல் ஆல்ககாலை கர்டியசு மறுசீராக்கல் வினைக்கு உட்படுத்தி மாற்று வழிமுறையில் கார்பாக்சிபென்சைல் பாதுகாப்பு அமீன்கள் உருவாக்கப்படுகின்றன.  
மின்னணுகவரிகளிடமிருந்து அமீன்களைப் பாதுகாக்க இது பயன்படுத்தப்படுகிறது. வினையூக்க ஐதரசனேற்றம் அல்லது ஐதரசன்புரோமைடுடன் சேர்த்து சூடுபடுத்தினால் பாதுகாக்கப்பட்ட அமீனை பாதுகாப்பு நீக்கம் செய்ய இயலும். இவ்வினையில் முதலில் விளிம்புநிலை கார்பமிக் அமிலம் உற்பத்தியாகி உடனடியாக கார்பாக்சிலேட்டு நீக்கம் நிகழ்ந்து அமீன் தனித்து விடப்படுகிறது.  
மேக்சு பெர்க்மானும் கியோனிதாசு செர்வாசும் 1932 ஆம் ஆண்டில் பெப்டைடு தொகுப்பு வினைக்காக இம்முறையை பயன்படுத்தினார்கள் . செர்வாசை நினைவுகூறும் விதமாக இவ்வினையைச் சுருக்கமாக இசட் என்ற ஆங்கில எழுத்தால் அடையாளப்படுத்துகிறார்கள்.
# கார்பாக்சிபென்சைல்

## அமீன் பாதுகாப்பு

கார்பாக்சிபென்சைல் குழு பொதுவாக கரிமத்தொகுப்பு வினைகளில் அமீன்களைப் பாதுகாக்கும் குழுவாகப் பயன்படுத்தப்படுகிறது.
# கார்பாக்சிபென்சைல்

## அமீன் பாதுகாப்பு

### பொதுவான அமீன் பாதுகாப்பு முறைகள்

- பென்சைல் குளோரோபார்மேட்டும் தண்ணீரில் உள்ள சோடியம் கார்பனேட்டு போன்ற ஒரு காரமும் 0&nbsp;°செல்சியசில்  
- :  
- பென்சைல் குளோரோபார்மேட்டும் என்.என்.டையைசோபுரோப்பைல்யெத்திலமீன், அசிட்டோநைட்ரைல் மற்றும் இசுக்காண்டியம் டிரைபுளோரோமெத்தேன்சல்போனேட்டும் (Sc(OTf)<sub>3</sub>) ஈடுபடும் வினை  
- :
# கார்பாக்சிபென்சைல்

## அமீன் பாதுகாப்பு

### பாதுகாப்பு நீக்கம்

பல்வேறு பலேடியம் அடிப்படையிலான வினையூக்கிகளின் முன்னிலையில் ஐதரசனாற்பகுப்பு வினைக்கு உட்படுத்துவது வழக்கமான பாதுகாப்பு நீக்க செயல்முறையாகும். மரக்கரியில் இடப்பட்ட பலேடியத்தை குறிப்பாகக் கூறலாம்  
:  
மாறாக வலிமையான இலூயிசு அமிலங்கள் பயன்படுத்தப்படுகிறது. வெளியாகும் பென்சைல் கார்போ நேர்மின் அயனியைப் பிடிக்க ஒரு வழியும் கிடைக்கிறது
# கதிர் (நடிகர்)

**கதிர்** (Kathir) இந்தியத் திரைப்பட நடிகர் ஆவார். இவர் தமிழ்த் திரைப்படங்களில் நடித்து வருகிறார். 2013 ஆம் ஆண்டில் மத யானைக் கூட்டம் எனும் திரைப்படத்தின் மூலம் அறிமுகமானார். 2015 ஆம் ஆண்டில் வெளியான கிருமி எனும் திரைப்படத்தின் மூலம் பரவலாக அறியப்பட்டார்.
# கதிர் (நடிகர்)

## திரைப்பட வாழ்க்கை

2013 ஆம் ஆண்டில் விக்ரம் சுகுமாரன் இயக்கிய மதயானைக் கூட்டம் திரைப்படத்தின் மூலம் அறிமுகமானார். இதனை ஜி. வி. பிரகாஷ் குமார் தயாரித்தார். இந்தத் திரைப்படத்திற்கும் கதிரின் நடிப்பிற்கும் நேர்மறையான விமர்சனங்கள் கிடைத்தன. தி இந்து நாளிதழ் கதிர் தனது சிறப்பான திறனை வெளிப்படுத்தியுள்ளார் எனவும், சிஃபி வலைத்தளம் தனது முதல் கதாப்பாத்திரத்தினை சிறப்பாக செய்துள்ளார் எனத் தெரிவித்தது. பின் 2015 ஆம் ஆண்டில் வெளியான கிருமி திரைப்படமும் இவருக்கு பாராட்டுக்களைப் பெற்றுத் தந்தது.
# கதிர் (நடிகர்)

## திரைப்படங்கள்

| 2013 | மதயானைக் கூட்டம் (திரைப்படம்) | பார்த்திபன் |
| --- | --- | --- |
| 2015 | கிருமி | கதிர் |
| 2017 | என்னோடு விளையாடு | ஸ்ரீதர் |
| விக்ரம் வேதா | புல்லி |  |
| 2018 | பரியேறும் பெருமாள் | பரியேரும் பெருமாள் |
| சிகை |  |  |
| சத்ரு |  |  |
# கில்பர்ட் நோய்த்தொகை

**கில்பர்ட் நோய்த்தொகை** *(Gilbert's syndrome)* (**GS**) என்பது மெலிவான கல்லீரல் நோயாகும். இந்நிலையில் கல்லீரல் பித்தத்துகளைச் சரியாகக் கையாள்வதில்லை. பலருக்கு இந்நிலையின்போது அறிகுறிகள் ஏதும் அமைவது இல்லை.
- ஆர்த்தர் கார்ன்பெர்கு, உடலியல் அல்லது மருத்துவம் சார்ந்த நோபல் பரிசு வென்றவர், 1959
- நிக்கி ஒயர், மானிக் தெரு போதகர்
- அலெக்சாந்தர் தொல்கோபொலோவ் பூப்பந்தாட்டக்காரர்
- யோனாசு போல்கர், கிரேண்டு பிரிக்சு பொறிமிதி வண்டி பந்தயக்காரர்
# பின் மகப்பேற்று இறுக்கம்

## அறிகுறிகள்

மகப்பேற்றுக்குப் பிந்தைய மனச்சோர்வின் அறிகுறிகள் மகப்பேற்றுக்குப் பின்னரான முதல் ஆண்டின் எந்தவொரு நேரத்திலும் ஏற்படலாம். மகப்பேற்றுக்குப் பின்னர் குறைந்த பட்சம் இரண்டுவாரங்களாவது அறிகுறிகள் தென்பட்டால் மட்டுமே பின் மகப்பேற்று இறுக்கம் நோயாக அந்நோய் அடையாளம் காணப்படுகிறது
- கோபம், ஏமாற்றம், எரிச்சல்,ஓய்வின்மை
- நம்பிக்கையற்று இருத்தல், உதவியற்று இருத்தல்
- பசியின்மை.
நகரத்தின் உட்புற மனநல மருத்துவமனைகளில் நடத்தப்பட்ட ஒரு ஆய்வில் குழந்தைப்பிறப்புக்குப் பிந்தைய மனச்சோர்வு நோய் பாதிப்புக்கு ஆளானவர்களில் 50% பேருக்கு பேறு காலத்திற்கு முன்னதாகவே தொடங்கிவிட்டதாக ஆய்வுகள் தெரிவிக்கின்றன .
பின் மகப்பேற்று இறுக்கம் என்பது பிறப்புக்காலத் தொடக்கத்துடன் கூடிய மன தளர்ச்சி சீர்குலைவு என மனநோய்களைக் கண்டறியும் புள்ளிவிவரக் கையேடு-5 வகைப்படுத்துகிறது. பிறப்புக் காலம் என்பது கருவுற்ற காலத்தில் எந்த நேரத்தையும் அல்லது பிரசவத்திற்குப் பிறகான நான்கு வாரங்களுக்குள் தொடங்கும் எனவும் அது வரையறுக்கிறது. பின் மகப்பேற்று இறுக்கம் நோய் பல மாதங்களுக்கு ஏன் ஓர் ஆண்டு வரை கூட நீடிக்கலாம் . கருச்சிதைவு அடைந்த பெண்களுக்கும் கூட இம்மனச்சோர்வு நோய் பாதிப்பு ஏற்படுகிறது தந்தையர்கள்களும் கூட மகப்பேற்றுக்குப் பின்னர் 3-6 மாதங்கள் வரை மிக உயர்ந்த மட்டத்திலான இத்தகைய மனச்சோர்வுக்கு ஆளாகின்றனர் என்று பல்வேறு ஆய்வுகள் தெரிவிக்கின்றன .
# பின் மகப்பேற்று இறுக்கம்

## அறிகுறிகள்

### தாய் சேய் உறவு

பின் மகப்பேற்று இறுக்கம் நோய் சாதாரண தாய்-சேய் உறவுக்கு குறுக்கீடாக அமையலாம். நீண்டகால குழந்தை வளர்ச்சியை அது கடுமையாகவும் பாதிக்கலாம். மேலும், தாய்மார்கள் குழந்தைகளை பராமரிப்பதற்கு இணக்கமற்றவர்களாக இருக்கவும் இது வழிவகுக்கும் . குழந்தைகளுக்கான உணவு நடைமுறைகள், தூக்க நடைமுறைகள் மற்றும் சுகாதார பராமரிப்பு ஆகியவைகள் இணக்கமற்ற நடவடிக்கைகளில் அடங்கும். இங்கெல்லாம் சிசுக்கொலைக்கும் வாய்ப்பு இருக்கிறது. இம்மனச்சோர்வு நோயால் 1,00,000 குழந்தைகளுக்கு 8 குழந்தைகள் வீதம் சிசுக்கொலைகள் நிகழ்கின்றன என்று புள்ளிவிவரங்கள் தெரிவிக்கின்றன .  
ஆழ்ந்த இயக்குநீர் மாற்றங்களைச் சந்திக்காத அப்பாக்களும் மகப்பேற்றுக்கு பிந்தைய மனச்சோர்வு நோய்க்கு ஆளாகிறார்கள் . இக்காரணம் ஆண்களுக்கு மட்டும் மாறுபட்டதாக இருக்கலாம்.  
அளவிடற்கரிய வாழ்க்கை முறை மாற்றங்கள் காரணமாக குழந்தைப் பராமரிப்பு தொடர்பான கருதுகோள்களிலும் மாற்றங்கள் பல தோன்றி பிரசவத்திற்குப் பிந்தைய மனச்சோர்வுக்கு காரணமாக அமைந்துவிடுகிறது. முன்னதாக பல குழந்தைகளுக்கு தாயான பெண்கள் கூட புதிய குழந்தைக்கு தாயாகும்போது இத்தகைய வாழ்க்கை மாற்ற முறைகளால் மனச்சோர்வுக்கு ஆளாகிறார்கள் . கருத்தரிப்புக்கும்ம் மகப்பேறுக்கும் இடையிலான காலத்தில் உயிரியல் மற்றும் உளவியல் மாற்றங்கள் கூடவே நிகழ்வதால் பெரும்பாலான பெண்களின் பின் மகப்பேற்று இறுக்கம் நோய் கண்டறியமுடிவதில்லை .
# பின் மகப்பேற்று இறுக்கம்

## அறிகுறிகள்

### அபாயக் காரணிகள்

பிரசவத்திற்குப் பிந்தைய மனச்சோர்வுக்கான காரணங்கள் சரியாகப் புரிந்து கொள்ளப்படவில்லை என்றாலும் அதன் அபாயத்தை அதிகரிக்கும் பல காரணிகள் பரிந்துரைக்கப்பட்டுள்ளன.  
- பிரசவத்திற்கு முந்தைய அழுத்தம் அல்லது கவலை
- பேறு காலத்தில் எதிர்கொண்ட அழுத்தமான வாழ்க்கை நிகழ்வுகள்
- பேறுகால சிக்கல்கள்
- புகைப்பழக்கம்
- குழந்தைப்பராமரிப்பு அல்லது வாழ்க்கை முறை அழுத்தம்
- இயற்கையாகத் தோன்றும் குழந்தைக்கான பிரச்சினைகள்
- எதிர்பார்க்காத தேவையில்லாத கர்ப்பம்
- புரோலாக்டின் அளவுகள் அதிகரிப்பு
- ஆக்சிடோசின் குறைபாடு
# ஆன் போ ஜேயுன்

**ஆன் போ ஜேயுன்** (பிறப்பு: மே 16, 1988) என்பவர் ஒரு தென் கொரிய நாட்டு நடிகர் மற்றும் வடிவழகர் ஆவார். இவர் தனது திரைப்பயணத்தை முதலில் ஒரு விளம்பர வடிவழகராக அறிமுகமானார். அதை தொடர்ந்து 2014ஆம் ஆண்டு முதல் 'கோல்டன் கிராஸ்', இட்டாவோன் கிளாஸ் (2020) போன்ற பல தொலைக்காட்சி தொடர்களிலும் மற்றும் 2016 ஆம் ஆண்டு 'ஹியா' என்ற திரைப்படத்திலும் நடித்ததன் மூலம் அறியப்படும் நடிகர் ஆனார்.
# ஆன் போ ஜேயுன்

## ஆரம்ப கால வாழ்க்கை

இவர் 16 மே 1988 ஆம் ஆண்டு, தென் கொரியாவில் உள்ள புசானில் பிறந்தார். தனது உயர்கல்வியை பூசன் ஸ்போர்ட்ஸ் உயர்நிலைப் பள்ளியில் படித்து பட்டம் பெற்றார். இவர் அமெச்சூர் குத்துச்சண்டை போட்டிகளில் பங்கேற்று தங்கப் பதக்கம் வென்றுள்ளார் என்பது குறிப்பிடத்தக்கது.
# ஆன் போ ஜேயுன்

## தனிப்பட்ட வாழ்க்கை

இவர் ஆகத்து 3, 2023 அன்று, பிளாக்பிங் குழுவின் கே-பாப் பாடகிமற்றும் நடிகை ஜிசூவுடன் டேட்டிங் செய்வதை இவரின் நிறுவனம் உறுதிப்படுத்தியது. பின்னர் உறவு சுமார் இரண்டு மாதங்களுக்கு பிறகு இவர்களின் நேர இன்மை மற்றும் கால அட்டவணையின் காரணமாக இவர்கள் பிரிந்து சென்றனர்.
# பிரானெரைட்டு

**பிரானெரைட்டு** *(Braunerite)* என்பது K<sub>2</sub>Ca(UO<sub>2</sub>)(CO<sub>3</sub>)<sub>3</sub>•6H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஓர் அரிய கனிமச் சேர்மமாகும். நீரேற்று யுரேனைல் கார்பனேட்டு கனிமமாக இக்கனிமம் வகைப்படுத்தப்படுகிறது. செக் குடியரசின் வரலாற்று முக்கியத்துவம் பெற்ற மண்டலமான மேற்கு போகிமியாவின் யாச்சிமோவ் ஓர் மாவட்டத்திலுள்ள சுவார்னோசுட்டு சுரங்கப் பணியாளர்களுடன் சேர்ந்து செக் குடியரசின் அறிவியல் கல்வி அகாதமியின் ஒரு பிரிவான இயற்பியல் நிறுவனத்தைச் சேர்ந்த யாக்கூப் பிளாசில் முதன்முதலில் இக்கனிமத்தைக் கண்டறிந்தார் என்ற குறியீட்டால் அடையாளப்படுத்துகிறது.  
பிரானெரைட்டு படிகங்கள் மஞ்சள் நிறத்தில் கண்ணாடி போல பளபளப்பாகக் காணப்படுகின்றன. வேதியியல் முறைப்படி லைன்கைட்டு கனிமத்தை இக்கனிமம் ஒத்துள்ளது. செக் குடியரசின் தலைநகரான பிராகாவில் அமைந்துள்ள தேசிய அருங்காட்சியகத்தில் கனிமவியல் மற்றும் பாறையியல் துறையில் இக்கனிமத்தின் படிவுகள் சேகரித்து வைக்கப்பட்டுள்ளன. லாசு ஏஞ்சல்சு மாகானத்தின் இயற்கை வரலாற்று அருங்காட்சியகத்திலும் இக்கனிமப் படிவுகள் சேகரிக்கப்பட்டுள்ளன.
# பிரானெரைட்டு

## அமைவிடம்

செக் குடியரசில் உள்ள மேற்கு போகிமியாவின் யாச்சிமோவ் ஓர் மாவட்டத்திலுள்ள சுவார்னோசுட்டு சுரங்கம் இக்கனிமத்தின் இருப்பிடமாகும்.
# இட்ரோகும்மைட்டு

**இட்ரோகும்மைட்டு** *(Yttrogummite)* என்பது இட்ரியம் தனிமத்தின் கும்மைட்டு வகை கனிமமாகும். அதிக அளவிலான இட்ரியம் மண்ணைக் கொண்டிருக்கும் இது ஓர் அரிய கனிமச் சேர்மமாகும். இட்ரியம் யுரேனைட்டின் மாற்று விளைபொருளாக இட்ரோகும்மைட்டு கருதப்படுகிறது .  
1870 ஆம் ஆண்டுகளில் அடால்ப் எரிக்நார்தென்சுகியோல்டு என்ற புவியியலாளர் நார்வே நாட்டைச் சேர்ந்த அரெந்தாலில் இதைக் கண்டறிந்தார் .  
= மேற்கோள்கள் ==
# வையார்டைட்டு

**வையார்டைட்டு** *(Wyartite)* என்பது CaU<sup>5+</sup>(UO<sub>2</sub>)<sub>2</sub>(CO<sub>3</sub>)O<sub>4</sub>(OH)•7H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். 1902-1992 ஆண்டு காலத்தைச் சேர்ந்த பிரான்சு நாட்டுக் கனிமவியலாளர் யீன் வையார்ட்டு இக்கனிமத்தைக் கண்டறிந்த காரணத்தால் வையார்டைட்டு என்ற பெயர் இக்கனிமத்திற்குச் சூட்டப்பட்டது. கருப்பு, கருமை கலந்த பச்சை அல்லது கருமை கலந்த ஊதா நிறத்தில் ஒளிகசியும் அல்லது ஒளிபுகா செஞ்சாய்சதுர படிகங்களாக 3-4 என்ற மோவின் கடினத்தன்மையும் கொண்டு வையார்டைட்டு காணப்படுகிறது. லாந்தினைட்டு, வையார்டிட்டு, வையார்டிட்டா என்ற வேரு பெயர்களாலும் இக்கனிமம் அறியப்படுகிறது. கோங்கோ நாட்டின் கட்டாங்கா மாகாணம் சிங்கோலோப்வே சுரங்கத்தில் ரூதர்போர்ட்டின் கனிமத்துடன் வையார்டைட்டு காணப்படுகிறது  
வையார்டைட்டு கனிமத்தின் கட்டமைப்பை உறுதிபடுத்தும் ஆய்வுகள் யுரேனியத்தின் ஐந்திணைதிற கனிமத்திற்கு ஆதாரமாக உள்ளன. பிற யுரேனியம் கனிமங்கள் போல இதுவும் ஒரு கதிரியக்கத்தன்மை கொண்ட கனிமமாகும்.  
பன்னாட்டு கனிமவியல் சங்கம் வையார்டைட்டு கனிமத்தை Wya என்ற குறியீட்டால் அடையாளப்படுத்துகிறது.
# அல்சீரியா நாட்டுப்பண்

**கசாமான்** (**Kassaman** or **Qassaman** (, "we pledge"; Berber languages, "the oath" or "we swear") என்பது அல்சீரியாவின் நாட்டுப்பண் ஆகும். *கசாமான்* என்ற சொல்லுக்கு *எங்கள் உறுதிமொழி* அல்லது *எங்கள் சத்தியம் *என்பது பொருளாகும். மௌஃப்தி ஜகாரியா எழுதிய பாடல் வரிகளுக்கு, எகிப்திய இசையமைப்பாளரான மொகமது ஃபாசி இசையமைத்த வடிவம் தற்போது நடைமுறையில் உள்ளது. பிரான்சு நாட்டிலிருந்து விடுதலைப் பெற்றபிறகு, 1962 ஆம் ஆண்டில் இப்பாடல் நாட்டுப் பண்ணாக ஏற்றுக்கொள்ளப்பட்டது.
# அல்சீரியா நாட்டுப்பண்

## வரலாறு

1830 இல் ஒட்டோமான் ஆட்சியின் கீழிருந்த அல்ஜீரியா மீது பிரான்சு படையெடுத்ததுக் கைப்பற்றி, தன் பேரரசின் காலனியாக ஒருங்கிணைத்துக் கொண்டது. அடுத்து வந்த நூற்றாண்டில், காலனிய ஆட்சியின் அடக்குமுறையை உள்ளூர் மக்கள் தாங்கிக்கொண்டனர் மேலும் அவர்களுக்கு எந்த அரசியல் உரிமைகளும் வழங்கப்படவில்லை. இதன் விலைவாக 1920இல் தேசிய இயக்கம் தோன்றியது. இது இரண்டாம் உலகப் போருக்குப், பின்னர் வலுப்பெற்றது. பிரெஞ்சு அல்ஜீரியாவுக்கு தன்னாட்சி உரிமை வழங்கப்படாமல் தட்டிக்கழிக்கப்பட்டு வந்தது. அல்ஜீரிய மக்கள் கட்சியில் இணைந்தார் கவிஞான மௌஃப்தி ஜகாரியா, இவர் ஒரு மொசாப்பிட் பேர்பர் ஆவார். இந்த இயக்கத்தின் முக்கிய உறுப்பினராக இருந்தார் இவர். இவர் 1920 மற்றும் 1962 க்கு இடைபட்டக் காலங்களில் பலமுறை சிறைபடுத்தப்பட்டு, சித்திரவதைக்கு ஆளானார். இவ்வாறு சிறைப்படுத்தப்பட்ட 1955 ஏப்ரல் மாதத்தில், "கசாமான்" என்ற பாடலை இவர் இயற்றினார். இவர் அடைக்கப்பட்ட பார்பெரோஸ்ஸ் சிறையில் காகிதம் போன்ற எழுது பொருட்களுக்கு அனுமதி இல்லை என்பதால், ஜகாரியா சிறைச் சுவர்களில் தனது இரத்தத்தினால் பாடலை எழுதியதாக கூறப்படுகிறது. பின்னர் இப்படலுக்கு மொகமது ஃபாசி இசையமைத்தார், இதற்கு இசையமைக்க முகமது ட்ரிக்கி என்ற இடையமைப்பாளரும் முயற்சி மேற்கொண்ட நிலையில், மொகமது ஃபாசியின் இசை ஏற்கப்பட்டு, முகமது ட்ரிக்கியின் இசை நிராகரிக்கப்பட்டது.  
1962 இல் இந்தப் பாடலும், இசையும் அதிகாரப்பூர்வமாக ஏற்றுக்கொள்ளப்பட்டன; அதே ஆண்டு, எயியன் உடன்படிக்கையின்படி அல்ஜீரியர்களின் விடுதலைக் கோரிக்கைக்க குறித்து நடத்தப்பட்ட பொதுசன வாக்கெடுப்பில் விடுதலைக்கு ஆதரவான வான கோரிக்கை வெற்றிபெற்றது. "கசாமான்" தற்காலிக தேசிய கீதமாக ஏற்கப்பட்டது என்றாலும், இது இன்றுவரை நீடித்துவருகிறது.
# அல்சீரியா நாட்டுப்பண்

## பாடல் குறித்து

கசாமான் பாடலானது ஒரு போர்ப் பாடல் போன்று உள்ளது. இப்பாடலானது தேசிய முன்னணி முன்னணியின் நடவடிக்கைகள், ஆயுதப் போராட்டம் போன்றவையே, விடுதலையை வென்றெடுப்பதற்கான ஓரே வழி என்னபதை வலியுறுத்துவதாக உள்ளது. இப்பாடலில் சில வரிகள், பிரான்சு நாட்டுக்கு எதிராக அமைந்துள்ளன. அல்ஜீரியாவின் முன்னாள் காலனித்துவ ஆட்சியாளர்களின் "தீர்ப்பு நாள்" எப்படி வரும் என்பதை பாடல் ஆரூடம் கூறுவதாக உள்ளது. பாடலின் தன்மையானது திரும்பத்திரும்ப ஒரேமாதிரியாக இருப்பதாக சில விமர்சகர்கள் குறை கூறுகின்றனர்.
# அல்சீரியா நாட்டுப்பண்

## சட்டப் பாதுகாப்பு

1962 ஆம் ஆண்டில் "கசாமான்" ஏற்றுக்கொள்ளப்பட்டாலும், 2008 நவம்பரில்தான் இது அல்ஜீரியாவின் அரசியலமைப்பின் ஐந்தாவது திருத்தத்தில் "மாறாதது" என்று அறிவிக்கப்பட்டது, இது நாட்டின் புரட்சியில் இணைந்திருப்பதைக் காட்டுகிறது. மேலும் இந்த தேசிய கீதத்தின் அனைத்து வரிகளும் உள்ளடக்கியது என்றும், இன்றைய நாளிலும் பிரான்சிற்கு எதிரான வரிகளைக் கொண்டுள்ளது பொருத்தமானதா எனவும் விவாதிக்கப்பட்டது.
# அல்சீரியா நாட்டுப்பண்

## பாடல் வரிகள்

<TABLE BORDER=0>
<TR>
<TD>**அரபு மொழியில் பாடல் வரிகள்**</TD><TD>**பாடலின் தமிழாக்கம்**</TD>
</TR>
<TR>  
<TD><b>قـــسما بالنازلات الـماحقات
والـدماء الـزاكيات الطـــاهرات
والبــنود اللامعات الـخافقات
في الـجبال الشامخات الشاهقات
نحن ثــرنـا فحــياة أو مـمات
وعقدنا العزم أن تـحيا الجـزائر
فاشهدوا ... فاشهدوا ... فاشهدوا  
نحن جند في سبيل الـحق ثرنا
وإلى استقلالنا بالـحرب قـــمنا
لـم يكن يصغى لنا لـما نطــقنا
فاتــخذنا رنة البـارود وزنـــــا
وعزفنا نغمة الرشاش لــــحنا
وعقدنا العزم أن تـحيا الجزائر
فاشهدوا ... فاشهدوا ... فاشهدوا  
يا فرنسا قد مضى وقت العتاب
وطويناه كــما يطوى الكـــتاب
يا فرنسا إن ذا يوم الـحــساب
فاستعدي وخذي منــا الجواب
إن في ثــورتنا فصل الـخطاب
وعقدنا العزم أن تـحيا الجزائر
فاشهدوا ... فاشهدوا ... فاشهدوا  
نحن من أبطالنا ندفع جنــــــدا
وعلى أشـلائنا نصنع مجــــدا
وعلى أرواحنا نصعد خـــــلدا
وعلى هامــاتنا نرفع بنــــــدا
جبهة التـحرير أعطيناك عـهدا
وعقدنا العزم أن تـحيا الجزائر
فاشهدوا ... فاشهدوا ... فاشهدوا  
صرخة الأوطان من ساح الفدا
اسـمعوها واستجــيبوا للنــــدا
واكـــتبوها بـــدماء الــشهــداء
واقرأوهــا لبني الـجـيل غــــدا
قد مددنا لـك يا مـــجد يــــدا
وعقدنا العزم أن تـحيا الجزائر
فاشهدوا ... فاشهدوا ... فاشهدوا </b></TD>  
<TD>பேரழிவு மின்னல் வழியே, நாம் உறுதி ஏற்கிறோம்
புனித மணமிக்க உதிரத்தின் வழியே,
ஒளிரும் தடதடக்கும் கொடியின் வழியில்
நெடிதான கம்பீரமான மலைகளில் இருந்து
வாழ்விலும் சாவிலும் புரட்சிக்கு எழுந்து விட்டோம்
அல்சீரியா வாழ வேண்டும் என்று நாங்கள் உறுதி ஏற்றுள்ளோம்
நாங்கள் சாட்சியமாகிறோம்... சாட்சியமாகிறோம்... சாட்சியமாகிறோம்!  
அறத்தின் பெயரால் மறவர்கள் நாங்கள் போராடுகிறோம்
விடுதலைப் போருக்காக எழுந்து விட்டோம்.
நாங்கள் பேசினால் யாருமே கேட்பதில்லை
எனவே நாம் துப்பாக்கியை எங்கள் தாளமாக எடுத்துக்கொண்டோம்.
இயந்திரத் துப்பாக்கி ஓசையே எங்கள் மெல்லிசைப் பாடல்.
அல்சீரியா வாழ வேண்டும் என்று நாங்கள் உறுதி ஏற்றுள்ளோம்
நாங்கள் சாட்சியமாகிறோம்... சாட்சியமாகிறோம்... சாட்சியமாகிறோம்!  
ஓ பிரான்சு நாடே... (எங்கள்) இழிவு காலம் முடிந்துவிட்டது,
ஒரு புத்தகம் முடிவடைந்து விட்டது
ஓ பிரான்சு, தீர்ப்பு நாள் (எங்கள்) கைகளில் உள்ளது
எங்கள் பதிலைப் பெற தயாராகு!!
எமது புரட்சி வெற்று வார்த்தைகளுக்கு முடிவாக இருக்கும்;
அல்சீரியா வாழ வேண்டும் என்று நாங்கள் உறுதி ஏற்றுள்ளோம் -
நாங்கள் சாட்சியமாகிறோம்... சாட்சியமாகிறோம்... சாட்சியமாகிறோம்!  
எம் நாயகர்களிடம் இருந்து ஒரு படையை உருவாக்குவோம்,
எம் அமரர்கள் மீது எமது பெருமையை நிலைநாட்டுவோம்,
என் உணர்வுகள் அழிவற்றதாய் நிலையாய் உயர்ந்து நிற்கும்
எங்கள் வீரர்கள் மீது எமது (வாழ்க்கை) தரம் நிமிர்ந்து நிற்கும்.
தேசிய விடுதலை முன்ணணிக்கு நாங்கள் உறுதி ஏற்று இருக்கிறோம்,
அல்சீரியா வாழ வேண்டும் என்று நாங்கள் உறுதி ஏற்றுள்ளோம் -
நாங்கள் சாட்சியமாகிறோம்... சாட்சியமாகிறோம்... சாட்சியமாகிறோம்!  
போர்க்களத்தில் இருந்து தந்தை நாட்டின் (அழு)குரல் கேட்கிறது.
கேளுங்கள்; அந்த அழைப்பை ஏற்றுக் கொள்ளுங்கள்!
ஈகியரின் குருதியால் அது எழுதப் படட்டும்
எதிகால தலைமுறையால் அது வாசிக்கப்படட்டும்.
ஓ, பெருமை, நாங்கள் உனக்காக எங்கள் கைகளை விரித்து,
அல்சீரியா வாழ வேண்டும் என்று நாங்கள் உறுதி ஏற்றுள்ளோம் -
நாங்கள் சாட்சியமாகிறோம்... சாட்சியமாகிறோம்... சாட்சியமாகிறோம்! </TD>
</TR>
<TR>  
</TR></TABLE>
# சகிப்புத்தன்மை

**சகிப்புத்தன்மை** என்பது பிடிக்காத அல்லது ஏற்காத ஒரு செயல், பொருள், அல்லது நபரை, அவற்றிற்கான அனுமதியை மறுக்கக் கூடிய நிலையில் உள்ள ஒருவர் அவ்வாறு செய்யாமல் இருப்பதாகும். சமய சகிப்புத்தன்மை என்பது பெரும்பான்மை சமயமானது மற்ற சமயங்கள் நீடித்திருக்க கொடுக்கும் அனுமதிக்கு மேல் வேறு எதையும் குறிப்பிடத்தக்க அளவுக்கு அடையாளப்படுத்துவதில்லை. சிறுபான்மை சமயங்கள் தாழ்ந்த, தவறான அல்லது தீயவையாகப் பார்க்கப்படும் போதிலும் இவ்வாறாக அனுமதியாக அடையாளப்படுத்தப்படுகிறது. வரலாற்று ரீதியாக, சகிப்புத்தன்மை தொடர்பான பெரும்பாலான நிகழ்வுகள் மற்றும் குறிப்புகள் பெரும்பான்மையான அரச சமயத்திற்கும், அதை ஒத்த சிறுபான்மையினரின் நிலையையும் கொண்டு குறிப்பிடப்படுகிறது.
# வீழ்ச்சி படைப்புழு

**வீழ்ச்சி படைப்புழு** அல்லது **வரத்துப் படைப்புழு**, **வெளிநாட்டு ராணுவப் படைப்புழு** ( **fall armyworm)** (*Spodoptera frugiperda*) என்பது லெபிடோப்டர் வரிசையைச் சேர்ந்த ஒரு இனம் மற்றும் வீழ்ச்சி படைப்புழு அந்துப்பூச்சியின் லார்வா என்னும் குடம்பி வாழ்க்கை நிலை ஆகும். "படைப்புழு" என்ற சொல்லானது பல இனங்களைக் குறிப்பதாக இருக்கலாம். வீழ்ச்சிப் படைப்புழுவானது ஒரு தீங்குயிர் ஆகும். இது பலவகையான பயிர்களைத் தாக்கி, பெருமளவிலான பொருளாதார சேதத்தை வேளாண் மக்களுக்கு ஏற்படுத்த்கூடியது. இதன் அறிவியல் பெயரானது ஃப்ரூஜ்பெர்டாடா (frugiperda) என்ற இலத்தீன் சொல்லில் இருந்து தோன்றியது. இதன் பொருள் இலத்தீன் மொழியில் இழந்த பழம் என்பது ஆகும், ஏனென்றால் இது பயிர்களை அழிப்பதால் இப்பெயர் சூட்டப்பட்டது.
# வீழ்ச்சி படைப்புழு

## விளக்கம்

வயதுக்கு வந்த இந்த அந்துப்பூசிகளானது ஒரு இறகு முனையில் இருந்து மறு இறகு முனைவரை 32 முதல் 40 மிமீ இருக்கும். இந்தப் பூச்சிகள் பால் ஈருருமை தோற்றம் கொண்டவை. ஆண் பூச்சிகள் அரக்கு நிற முன் இறக்கைகளின் நுனிப் பகுதியில் முக்கோண வடிவ வெள்ளைப் புள்ளிகளுடன் இருக்கும். பெண் பூச்சிகளுக்கு முக்கோண வடிவ வெள்ளைப் புள்ளி இருக்காது. பின் இறக்கையில் அரக்கு நிறம் ஓரமாகக் காணப்படும்.
# வீழ்ச்சி படைப்புழு

## நடத்தை

இந்தப் புழுக்களின் வாழ்நாள் முப்பது நாட்கள்தாம். இது, தாய் அந்துப்பூச்சியாக மாறும் போது, 500 முதல் 2,000 முட்டைகள்வரை பயிரின் இலைகளில் இட்டு, அவற்றை வெள்ளை இழைகளால் மூடிவிடுகின்றன. ஓரிரு நாட்களில் முட்டைகளில் இருந்து பச்சை நிற இளம்புழுக்கள் வெளிவந்து, இலைகளில் உள்ள பச்சையத்தை உண்ணும். அதன்பின்னர் அப்புழுக்கள் 14-20 நாட்களில் முதிர்ச்சியடைந்து, மண்ணுக்குள் சென்று கூட்டுப்புழுக்களாக மாறிவிடும். அவை 8, 9 நாட்களில் தாய் அந்துப்புழுக்களாக மாறி 10, 15 நாட்கள் வரை முட்டையிடும். இந்த அந்துப்பூச்சி, ஆயிரக்கணக்கான கிலோமீட்டர் பறக்கும் ஆற்றல் வாய்ந்தது.
# வீழ்ச்சி படைப்புழு

## பாதிப்பு காலம்

தமிழகத்தில் பருவமழை பெய்யும் காலத்தில் ஏற்படும் குளிர்ச்சியான பருவநிலையில் இந்த ராணுவப் படைப்புழுக்களின் தாக்குதல் அதிகரிக்கும் சாத்தியமுள்ளது. தமிழகத்தில் குறிப்பாக கோவை, திருப்பூர், ஈரோடு, சேலம், கிருஷ்ணகிரி, திண்டுக்கல், கரூர், விழுப்புரம், திருநெல்வேலி, தஞ்சாவூர் உள்ளிட்ட பல்வேறு மாவட்டங்களில் பரவலாக பயிரப்படும் வீரிய ஒட்டு மக்காச்சோள இரக பயிர்களைத் தாக்கிச் சேதத்தை ஏற்படுத்தும் பூச்சிகளில் இந்த வீழ்ச்சி படைப்புழுவின் தாக்குதலானது மிகுதியாகும்.
# வீழ்ச்சி படைப்புழு

## பாதிப்புகள்

பயிர் சாகுபடி செய்த 15ஆம் நாளில் இப்புழு தோன்றி குருத்துப் பகுதியை உண்ணத் தொடங்கும். இலைகளில் சிறிய, பெரிய வட்ட வடிவத் துளைகள் இந்தப் புழுத் தாக்குதலின் விளைவால் தோன்றும். இவை வடிவற்ற துளைகளாகவும் இருக்கும். சில செடிகளில் இலைகளின் மேல்பாகம் முற்றிலும் உண்ணப்பட்ட நிலையில் காணப்படும். இதனால் இலைகள் மடிந்த நிலையில் காணப்படும். இந்நப் இப்புழுக்கள் செடியின் தண்டுப் பகுதியைத் துளைப்பதில்லை. பயிர்களில் கதிர்களின் நுனியில் உள்ள காம்புப் பகுதியையே பெரும்பாலும் உண்கின்றன.
# வீழ்ச்சி படைப்புழு

## கட்டுப்படுத்தும் முறைகள்

ஒரு எக்டேருக்கு ஓர் விளக்குப்பொறி என்ற அளவில் வைத்து அந்துப்புழுக்களைக் கவர்ந்து அழிக்கவேண்டும், பயிர்களில் உள்ள முட்டைக் குவியல்களைச் சேகரித்து அழிக்க வேண்டும், வயலில் மக்காச்சோளம் போன்ற ஒரே பயிரை மீண்டும் மீண்டும் பயிரிடுவதைத் தவிர்க்க வேண்டும். இவற்றைக் கட்டுப்படுத்த தனிப்பட்ட பூச்சிக் கொல்லிகள் இல்லை. ஆனால், பருத்தி, மிளகாய்ப் பயிரைத் தாக்கும் ‘புரோடினியா’ புழுவைக் கட்டுப்படுத்தக்கூடிய பூச்சிக்கொல்லிகள் மூலம், இராணுவப் படைப்புழுக்களைக் கட்டுப்படுத்த முடியும் என்று தமிழ்நாடு வேளாண் பல்கலைக்கழகம் சோதனை செய்தது கண்டறியப்பட்டுள்ளது. இதற்காக பரிந்துரைக்கப்பட்ட பூச்சி மருந்துகளைச் சுழற்சி முறையில் தெளிக்க வேண்டும். ஒரே மருந்தைத் தொடர்ந்து தெளிக்கக் கூடாது. மருந்தை பயிரின் குருத்துப் பகுதியில் படுமாறு தெளிக்க வேண்டும்.  
இந்தப் புழுவைப் பூச்சிக்கொல்லிகளால் அழிக்க முடியாது என்ற கருத்தும் உள்ளது. காரணம் இது மக்காச்சோளத்தின் குருத்துப்பகுதிக்குள் சென்று, தண்டைத் தின்று தின்று கழிவுகளை வெளியே தள்ளும். அந்தக் கழிவுகள், புழு இருக்கும் ஓட்டைகளை அடைத்துக் கொள்வதால், பூச்சிக்கொல்லி தெளிப்பதால் எந்தப் பயனும் ஏற்படாது எனப்படுகிறது. மேலும் ஒருங்கிணைந்த பயிர் மேலாண்மை முறையில் மட்டுமே இதனைக் கட்டுப்படுத்த முடியும். மக்காச்சோளம், சிறுதானியங்கள் பயிரிடப்பட்டுள்ள நிலங்களின் வரப்புகளில், கோ.எப்.எஸ் 29 தீவன சோளத்தையும், கம்பு நேப்பியர் புல்லையும் பயிரிட வேண்டும். இதன்மூலம் வயலில் இருக்கும் முதன்மைப் பயிரில் தாய் அந்துப்பூச்சி முட்டையிடுவதைத் தவிர்க்கலாம். அத்துடன், மஞ்சள்நிறப் பூக்கள் கொண்ட செடிகள், தட்டைப் பயறு, ஆமணக்கு போன்ற பயிர்கள் வரப்புகளில் இருந்தால் இதனைக் கட்டுப்படுத்தலாம்.
# விக்கிப்பீடியா:பெண்கள் நலனுக்கான விக்கி மகளிர் 2018/புதிய, விரிவாக்கிய கட்டுரைகள்

**விக்கிப்பீடியா:பெண்கள் நலனுக்கான விக்கி மகளிர் 2018**-க்காக அக்டோபர் 1 முதல் நவம்பர் 24 வரை புதிதாக உருவாக்கப்பட்ட மற்றும் விரிவுபடுத்தப்பட்ட கட்டுரைகள் இங்கு பட்டியலிடப்படுகின்றன.
# விக்கிப்பீடியா:பெண்கள் நலனுக்கான விக்கி மகளிர் 2018/புதிய, விரிவாக்கிய கட்டுரைகள்

## &#32;பார்வதிஸ்ரீ

1. அபாயகரமான பாலியல் நடத்தை
1. இடுப்பு அழற்சி நோய்
1. இந்தியாவில் மகளிர் நலம்
1. வெள்ளைப்படுதல்
1. சிறுநீர்ப்பாதைத் தொற்று
1. யோனி
1. கருப்பை நார்த்திசுக் கட்டி
1. உண்ணுதல் கோளாறு
1. சூல்பை முறுக்கம்
1. சூல்பை நீர்க்கட்டி
1. சினைப்பை நோய்க்குறி
# விக்கிப்பீடியா:பெண்கள் நலனுக்கான விக்கி மகளிர் 2018/புதிய, விரிவாக்கிய கட்டுரைகள்

## அருளரசன்

1. உதடு மற்றும் அண்ணப் பிளவை - உரைநடையை 9000 பைட்டுகளுக்கு மேல் விரிவாக்கவும்.
1. பிறவி வளைபாதம் - உரைநடையை 9000 பைட்டுகளுக்கு மேல் விரிவாக்கவும்.
# விக்கிப்பீடியா:பெண்கள் நலனுக்கான விக்கி மகளிர் 2018/புதிய, விரிவாக்கிய கட்டுரைகள்

## ஞா.ஸ்ரீதர்

1. ஊசிப்புழு நோய்த் தொற்று - உரைநடையை 9000 பைட்டுகளுக்கு மேல் விரிவாக்கவும்.
1. ஈய நஞ்சூட்டல் - உரைநடையை 9000 பைட்டுகளுக்கு மேல் விரிவாக்கவும்.
1. கேடயச் சுரப்பி புற்றுநோய் - உரைநடையை 9000 பைட்டுகளுக்கு மேல் விரிவாக்கவும்.
1. சிறுநீர்ப்பை புற்றுநோய் - உரைநடையை 9000 பைட்டுகளுக்கு மேல் விரிவாக்கவும்.
1. பிறவிக் குறை - உரைநடையை 9000 பைட்டுகளுக்கு மேல் விரிவாக்கவும்.
1. முப்பிரி எக்சு நோய்க்குறி - உரைநடையை 9000 பைட்டுகளுக்கு மேல் விரிவாக்கவும்.
1. விரைச்சிரைப் புற்றுநோய் - உரைநடையை 9000 பைட்டுகளுக்கு மேல் விரிவாக்கவும்.
1. அயல் திசுக்கட்டி - உரைநடையை 9000 பைட்டுகளுக்கு மேல் விரிவாக்கவும்.
# விக்கிப்பீடியா:பெண்கள் நலனுக்கான விக்கி மகளிர் 2018/புதிய, விரிவாக்கிய கட்டுரைகள்

## மகாலிங்கம்

-
# விக்கிப்பீடியா:பெண்கள் நலனுக்கான விக்கி மகளிர் 2018/புதிய, விரிவாக்கிய கட்டுரைகள்

## கலை

1. வலிமிகு மகப்பேறு
1. குறைப்பிரசவம்
1. பிரசவத்துக்குப் பிந்தைய குருதிப்பெருக்கு
# விக்கிப்பீடியா:பெண்கள் நலனுக்கான விக்கி மகளிர் 2018/புதிய, விரிவாக்கிய கட்டுரைகள்

## பயனர்:உலோ.செந்தமிழ்க்கோதை

1. சவாந்த் நோய்த்தொகை - உரைநடையை 9000 பைட்டுகளுக்கு மேல் விரிவாக்கவும்.
1. எக்சு ஒய் ஒய் நோய்த்தொகை - உரைநடையை 9000 பைட்டுகளுக்கு மேல் விரிவாக்கவும்.
1. எட்வார்ட்சு நோய்த்தொகை - உரைநடையை 9000 பைட்டுகளுக்கு மேல் விரிவாக்கவும்.
1. கில்பர்ட் நோய்த்தொகை - உரைநடையை 9000 பைட்டுகளுக்கு மேல் விரிவாக்கவும்.
1. மகளிர் நலம்
1. முப்பருமானப் புறவொலி வரைவியல் - உரைநடையை 9000 பைட்டுகளுக்கு மேல் விரிவாக்கவும்.
1. ஏஞ்சல்மன் நோய்த்தொகை
1. திரீச்சர் காலின்சு நோய்த்தொகை
1. வில்லியம்ஸ் நோய்க்கூட்டறிகுறி
1. கிளைன்பெல்டர் நோய்த்தொகை
1. பிராடர் – வில்லி கூட்டறிகுறி
1. இந்தியாவில் பாலினப் பாகுபாடு
1. சூல்வலிப்பு
1. இளம்பேற்றுக் குளிர்காய்ச்சல்
1. மார்வன் நோய்த்தொகை
1. இரெட் நோய்த்தொகை
1. தைஜார்ஜ் நோய்த்தொகை
1. எகிலர்சு தானிலோசு நோய்த்தொகை
1. நலிந்த எக்சு நோய்த்தொகை
1. நுண்ணுயிரியால் அல்குல் நோய்
1. பூஞ்சையால் புணர்புழை, அல்குல் அழற்சி
# விக்கிப்பீடியா:பெண்கள் நலனுக்கான விக்கி மகளிர் 2018/புதிய, விரிவாக்கிய கட்டுரைகள்

## நந்தினிகந்தசாமி

-
# விக்கிப்பீடியா:பெண்கள் நலனுக்கான விக்கி மகளிர் 2018/புதிய, விரிவாக்கிய கட்டுரைகள்

## கி.மூர்த்தி

1. மூச்சுக்குழலழற்சி
1. பின் மகப்பேற்று இறுக்கம்
# விக்கிப்பீடியா:பெண்கள் நலனுக்கான விக்கி மகளிர் 2018/புதிய, விரிவாக்கிய கட்டுரைகள்

## சிவகோசரன்

-
# விக்கிப்பீடியா:பெண்கள் நலனுக்கான விக்கி மகளிர் 2018/புதிய, விரிவாக்கிய கட்டுரைகள்

## Chandravathanaa

-
# விக்கிப்பீடியா:பெண்கள் நலனுக்கான விக்கி மகளிர் 2018/புதிய, விரிவாக்கிய கட்டுரைகள்

## கலையரசி

-
# விக்கிப்பீடியா:பெண்கள் நலனுக்கான விக்கி மகளிர் 2018/புதிய, விரிவாக்கிய கட்டுரைகள்

## கார்த்திகேயன்

- நாசீசிஸ ஆளுமைக் குறைபாடு